สวัสดีค่ะ พอดีหนูหยุดทานยาลดน้ำหนักได้ 25 วันแล้วค่ะ แต่อัตราการเต้นของหัวใจยังอยู่ที่ 121 เป็นบางวัน แต่บางวันก็ไม่ถึง 100 แบบนี้จะกลับไปเต้นเหมือนคนปกติไหมคะ แต่ไม่มีอาการเหนื่อยหรือหอบแล้วค่ะ จะกลับไปเป็นปกติไหมคะ ใช้ระยะเวลานานแค่ไหน ตอนทานยา ทานไปแค่ 8 วันค่ะ
 จำได้ว่า เคยถามปัญหาคล้ายกัน และมีแพทย์ตอบไปแล้ว แต่ถ้ายังไม่เข้าใจ กระุณาให้ข้อมูลชื่อยามาด้วย เพราะ ยาลดน้ำหนักมีหลายประเภท ตัวยาแตกต่างกัน ออกฤทธิแตกต่างกันมาก อย่างไรก็ตามพอจะให้ข้อมูลได้ว่า ยาลดน้ำหนัก ส่วนใหญ่เป็นพวก Phentermine เนื้อยาโครงสร้างคล้ายกับ Amphetamine คือพวกยาบ้า มีฤทธิ์ กดสมองส่วนกลาง ศูนย์อยากอาหาร ทำให้ไม่หิว นอกจากนี้ยังมีส่วนกับเส้นประสาทอัตโนมัติที่ไปเลี้ยงหัวใจ ทำให้เส้นประสาทที่กระตุ้นหัวใจทำงานมากกว่า จึงทำให้หัวใจเต้นเร็ว ได้มาก นอกจากนี้ยังมียาบางตัวที่ใช้สารเคมีที่เป็น คล้ายยากระตุ้นไทรอยด์ฮอร์โมน ทำให้เกิดการเผาผลาญอาหารให้มากขึ้น จะกระตุ้นร่างกายให้ทำหน้าที่มากขึ้น คล้ายคนเป็นไทรอยด์เป็นพิษได้ จึงมีฤทธิ์ กระตุ้นหัวใจได้เช่นกันคำแนะนำ ปกติคนเราอัตรการเต้นหัวใจ อยู่ระหว่าง 70-80 ครั้ง ถ้าเกินกว่านี้หัวใจจะทำงานหนักเกินไป หัวใจเป็นกล้ามเนื้อที่ไม่อยู่ภายใต้บังคับของจิตใจ ถ้าทำงานหนักๆ ไม่นานก็จะเกิดการหยุดทำงานเพราะเหนื่อยล้ามาก เซลล์กล้ามเนื้อทำงานต่อไปไม่ไหว จึงเป็นอันตรายถึงแก่ชีวิตได้ ยังอาจทำให้เกิดอาการประสาทหลอน หลงลืม หุแว่ว ได้ด้วย เป็นยาที่ออกฤทธิ์ต่อจิตประสาท จึงควรลดความอ้วนด้วยวิธี IF Keto หรือ การคำนวรแคลลอรี่มากกว่าใช้ยา ควบคู่กับการออกกำลังกาย การที่ยังมีหัวใจเต้นเร็วอยู่อาจเกิดจากการที่มี ภาวะน้ำหนักตัวเกินหัวใจต้องทำงานหนักอยู่แล้วเพื่อสูบฉีดโลหิตไปเลี้ยงทั่วร่างกาย และ มีความดันโลหิตสูง ไขมันเกาะเส้นเลือดหรือไม่ เมื่อได้รับยากระตุ้นหัวใจ ร่างกายจากยาลดความอ้วน อาจเกิดอาการลงแดงเหมือนคนใช้ยาบ้า ได้ หรืออาจมีภาวะโรคหัวใจซ่อนอยู่ จึงควรทานน้ำมากๆ เพื่อไล่ยาออกไปให้หมด และพักผ่อนนอนหลับ ไม่เครียด ควรรีบไปพบแพทย์เพื่อตรวจหาสาเหตุที่แน่ชัดครับ ไม่ควรนิ่งนอนใจสามารถกลับไปเป็นเหมือนคนปกติได้ จะใช้เวลานานแค่ไหน ขึ้นกับสภาวะความแข็งแรงของหัวใจ ภาวะอ้วนมากน้อยแค่ไหน ครับ ส่วนใหญ๋ไม่น่าจะมีอาการเกิน 30 วันกรุณาอ่านเพิ่มเติม เรื่องยาลดความอ้วนได้ที่นี่